Playstation 4 op pad? | Nuus24
PlayStation 3 verloor gewig, sê Wii af
Tokio – Die Japanse elektronikareus Sony het aangekondig dat hy die vervaardiging van sy PlayStation 2-videospeletjiekonsole in dié land gestaak het, wat aanlyn-gerugte laat ontstaan het dat die PlayStation 4 amptelik op pad is.Meer as 150 miljoen eenhede van die PlayStation 2 (PS2), wat spog met 'n Blu-ray-speler, is sedert sy bekendstelling in die jaar 2000 verkoop. Dit is die gewildste videospeletjiekonsole ooit.Die versending van komponente vir die PS2 is "voltooi," het 'n verklaring op Sony se Japanse webwerf gelui, sonder enige verdere verduideliking. Die maatskappy het ook nie meer inligting gegee oor sy planne vir produksie van die konsole in ander dele van die wêreld nie.Die nuus het opnuut gerugte laat ontstaan dat Sony, wat swaar trek as gevolg van die toename in speletjies op slimfone, beplan om binnekort 'n PlayStation 4-konsole bekend te stel.– Volg Nuus24 op Twitter. - Sapa - AFP